sagorsarker/bangla-wikipedia huggingface dataset:
ওয়াজিউল্লাহ

ওয়াজিউল্লাহ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
ওয়াজিউল্লাহর জন্ম নোয়াখালী জেলার সোনাইমুড়ি উপজেলার বজরা ইউনিয়নের বজরা গ্রামে। তার বাবার নাম নূর আলী এবং মায়ের নাম হাসমতের নেছা। তার স্ত্রীর নাম মনোয়ারা বেগম। তার চার ছেলে দুই মেয়ে। 
ইপিআরে চাকরি করতেন ওয়াজিউল্লাহ। ১৯৭১ সালে তিনি কর্মরত ছিলেন চুয়াডাঙ্গা ইপিআর উইংয়ের অধীনে। মুক্তিযুদ্ধ শুরু হলে যুদ্ধে যোগ দেন তিনি। প্রতিরোধযুদ্ধ শেষে যুদ্ধ করেন ৮ নম্বর সেক্টরের লালবাজার সাবসেক্টরে। এই সাবসেক্টরের কমান্ডার ছিলেন এ আর আযম চৌধুরী (বীর বিক্রম)। মুজিবনগর, সোনাপুর, ভবেরপাড়া, বল্লভপুর, বাগোয়ানসহ আরও কয়েক স্থানে তিনি সাহসিকতার সঙ্গে যুদ্ধ করেন। একবার পাকিস্তানি সেনাদের একটি দল মুজিবনগরের পার্শ্ববর্তী বল্লভপুরে মিশনারি চার্চে হামলা করে। তখন ওয়াজিউল্লাহ কয়েকজন সহযোদ্ধাকে সঙ্গে নিয়ে পাকিস্তান সেনাবাহিনীর ওই দলের ওপর সাহসিকতার সঙ্গে পাল্টা আক্রমণ চালান। অনেকক্ষণ ধরে যুদ্ধ হয়, এই যুদ্ধে পাকিস্তান সেনাবাহিনীর অনেক ক্ষয়ক্ষতি হয়। পরে তারা পালিয়ে যায়। ওই যুদ্ধের খবর তখন স্বাধীনবাংলা বেতার কেন্দ্র থেকে প্রচারিত হয়।
১৯৭১ সালের আগস্ট-সেপ্টেম্বর মাসের একদিন মেহেরপুরের মুজিবনগর আম্রকাননের এই জায়গার নাম ছিল বৈদ্যনাথতলা। ১৯৭১ সালে পাকিস্তানি সেনাদের প্রধান ঘাঁটি ছিল মেহেরপুরে। অন্যদিকে মুক্তিযোদ্ধাদের অগ্রবর্তী ঘাঁটি ছিল মুজিবনগরে। পাকিস্তানি সেনারা প্রায়ই মুজিবনগরের আম্রকুঞ্জে হামলা চালাত। সেদিন বিপুলসংখ্যক পাকিস্তানি সেনা মুজিবনগরে টহলে এসে কিছু থেকে যায়। তারা আমবাগানে ওত পেতে ছিল। ওয়াজিউল্লাহর নেতৃত্বাধীন মুক্তিযোদ্ধাদের ক্ষুদ্র টহল দল সে খবর জানতেন না। টেরও পাননি তারা দূরবর্তী এলাকায় টহল দিয়ে আম্রকাননে প্রবেশ করামাত্র পাকিস্তানি সেনাদের হাতে আক্রান্ত হন। পরে তিনি একাই সাহসিকতার সঙ্গে পাকিস্তানি সেনাদের সঙ্গে যুদ্ধ করেন। তার বীরত্বে পাকিস্তানি সেনারা পিছু হটতে বাধ্য হয়। ফলে বেঁচে যান তার সহযোদ্ধারা।
সীমান্ত এলাকায় টহল দিয়ে বাংলাদেশের ভেতরে এক আমবাগানে বিশ্রাম নেওয়ার জন্য ঢুকেছেন ওয়াজিউল্লাহ ও তার কয়েকজন সহযোদ্ধা। এমন সময় তারা আক্রান্ত হন। পাকিস্তানি সেনারা অতর্কিতে আক্রমণ করে। বেশ গুলিবৃষ্টির মধ্যে তারা একটুর জন্য বেঁচে গেলেন। যে যেভাবে পারলেন নিরাপদ স্থানে আশ্রয় নিলেন। ওয়াজিউল্লাহ আশ্রয় নিলেন একটি মোটা গাছের আড়ালে। সহযোদ্ধারা কে কোথায় ওয়াজিউল্লাহ জানেন না। তিনি বিচলিত না হয়ে বোঝার চেষ্টা করলেন, কোন দিক থেকে গুলি হচ্ছে। কিন্তু অবস্থান চিহ্নিত করেও পাল্টা আক্রমণ চালাতে পারছেন না। গাছের আশপাশ দিয়ে সমানে গুলি ছুটে যাচ্ছে। কয়েকটি গুলি তার নিজের গা ঘেঁষে গেছে। একটু নড়াচড়া করলেই নিশ্চিত মৃত্যু। তারপরও ওয়াজিউল্লাহ ভাবলেন, কিছু একটা করতে হবে। একটু পর অনেক কষ্টে গাছের গোড়ায় অবস্থান নিয়ে পাকিস্তানি সেনাদের অবস্থান লক্ষ করে একাই পাল্টা আক্রমণ চালালেন। কিছুক্ষণের মধ্যেই শত্রু পাকিস্তানি সেনাদের দিক থেকে গোলাগুলি কমতে থাকল। এতে তার সাহস আরও বেড়ে যায় তার।
সিরিয়ার বিরোধী দলগুলোর দ্বারা ব্যবহৃত সামরিক উপকরণের তালিকা

এটা একটা অসম্পূর্ণ তালিকা; আপনি এটাকে সম্প্রসারিত করে সাহায্য করতে পারেন। 
সিরিয়ার গৃহযুদ্ধে সিরিয়ার বিরোধী দলগুলোর দ্বারা ব্যবহৃত সামরিক উপকরণসমূহের তালিকা। এই তালিকায় আইএসের দ্বারা ব্যবহৃত সামরিক উপকরণসমূহ অন্তর্ভুক্ত নয়।  
বৃহৎ আকারের উপকরণ যেমন ট্যাংক, যানবাহন ইত্যাদি তারা সিরিয়ার সৈন্যদের থেকে দখল করেছে। আর ক্ষুদ্রাস্ত্র এগুলো কিছু সিরিয়ার সৈন্যদের থেকে দখল করেছে, কিছু বিদেশী যোদ্ধাদের দ্বারা আমদানি করা হয়েছে যারা বিরোধীদের সাথে যোগদান করেছে, কিছু অন্যান্য সূত্র থেকে পাওয়া। এর মধ্যে অন্তর্ভুক্ত ব্যক্তিগত দাতাদের তহবিল (তার মধ্যে উল্লেখযোগ্য উপসাগরীয় অঞ্চল) এবং যা সরবাহ করা হয়েছে মিত্র দেশগুলোর দ্বারা। 
যুক্তরাষ্ট্রও উল্লেখযোগ্য পরিমাণ অস্ত্র ও গোলাবারুদ সরবাহ করেছে সিরিয়ার বিদ্রোহীদেরকে। বেশিরভাগই সোভিয়েত ঘরানার অস্ত্র পূর্ব ইউরোপ থেকে। অপারেশন টিম্বার সিকামর এর অধিনে। উধাহরণস্বরূপ জ্যান্স ডিফেন্স উইকলি রিপোর্ট করেছে যে, ডিসেম্বর ২০১৫ সালে যুক্তরাষ্ট্র ৯৯৪ টন অস্ত্র ও গোলাবারুদ জাহাজে উঠিয়েছে (প্যাকেট ও কনটেইনারের ওজনসহ)।
গুচি বাইম

গুচি বাইম (বৈজ্ঞানিক নাম: "Macrognathus pancalus") (ইংরেজি: Barred spiny eel) হচ্ছে Mastacembelidae পরিবারের "Macrognathus" গণের একটি স্বাদুপানির মাছ।
গুচি বাইম মাছের দেহ বাইন মাছের মতো লম্বা ও কিছুটা চাপা। এরা লম্বায় ১৭.৫ সেমি পর্যন্ত হতে পারে।
গুচি বাইম অধিকাংশই সময় গলিত ও পচা খাবার খায়। এই প্রজাতির মাছ পানির তলদেশে কাদায় লুকিয়ে থাকতে পছন্দ করে। ছােট আকারের নদী, খাল, জলাধার, বিল, পুকুর এবং প্লাবন ভূমিতেই প্রচুর পাওয়া যায়। বর্ষকালে জালে প্রচুর পরিমাণে ধরা পড়ে। এরা পানির তলদেশে বসবাস করলেও ডিম পাড়ার সময় পানির উপরের চলে আসে। একটি স্ত্রীমাছ গড়ে ১২৯৬ থেকে ৩২৪৬ টি ডিম দেয়।
এই মাছ বাংলাদেশ, ভারত, পাকিস্তান দেশে পাওয়া যায়। মাছটি মৃদু স্রোতযুক্ত অগভীর পানিতে বাস করে এবং কখনও সমুদ্র পৃষ্ঠ থেকে ৩৬৬ মিটারের উপরে কোন স্থানে পাওয়া যায়।
বাণিজ্যিকভাবে এই মাছ বাংলাদেশে গুরুত্বপূর্ণ কম। এই মাছের দেহ পিচ্ছল ও শক্ত কাটা থাকায় হাত দিয়ে ধরা কঠিন। এ প্রজাতির মাছকে একুরিয়ামে ব্যবসায় কাজে লাগে।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
শাল বাইম

শাল বাইম (বৈজ্ঞানিক নাম: "Mastacembelus armatus") (ইংরেজি: tire-track eel, tire-track spiny eel বা marbled spiny eel) হচ্ছে Mastacembelidae পরিবারের "Mastacembelus" গণের একটি স্বাদুপানির মাছ।
এদের মুখ ছোট হয়। দেহের উপরিভাগ উজ্জ্বল বাদামী বর্ণের হয়। এই মাছ প্রায় ৭৫ সেমি লম্বা হয়।
শাল বাইম প্রজাতিটি ছোট মাছ, ক্রাস্টেশিয়ান এবং কীটপতঙ্গের লার্ভা খাদ্য হিসেবে গ্রহণ করে। পূর্ণবয়স্ক মাছ বিভিন্ন পুটি জাতীয় মাছ, অন্যান্য ছােট মাছ, চিংড়ি এবং ব্যাঙাচি খেয়ে থাকে। নদী, খাল, বিল, জলাধার, পুকুর ও প্লাবনভূমির তলদেশে বাস করে। আবার ঈষৎ লােনাপানিতেও এদের দেখা যায়।
এই মাছ বাংলাদেশ, ভারত, শ্রীলঙ্কা, নেপাল, পাকিস্তান, মায়ানমার, থাইল্যান্ড, মালয়েশিয়া অঞ্চলে পাওয়া যায়।
এই মাছের আবাসস্থল হারিয়ে যাওয়ার কারণে আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও বিপন্ন প্রাণী হিসাবে চিহ্নিত। এই মাছটি রক্ষা করার জন্য তাদের আবাসস্থল রক্ষা করা প্রয়োজন।
ডানচৌকা সারবটি

ডানচৌকা সারবটি (বৈজ্ঞানিক নাম: "Brachirus orientalis") (ইংরেজি: Oriental sole) হচ্ছে Soleidae পরিবারের "Brachirus" গণের একটি স্বাদুপানির মাছ।
এই মাছের দেহ ডিম্বাকার ও চ্যাপ্টা। উভয় চোখ দেহের ডানদিকে থাকে।
এই মাছ পশ্চিম প্রশান্ত মহাসাগর, লোহিত সাগর, পারস্য সাগর, ভারত, শ্রীলঙ্কা, মালয় উপদ্বীপ, চীন, উত্তর অস্ট্রেলিয়া অঞ্চলে পাওয়া যায়।
খাদ্য হিসাবে এই মাছের বেশ গুরুত্ব আছে। বাণিজ্যিকভাবে বেশ লাভজনক। বাজারে ডানচৌকা সারবটি মাছ টাটকা, হিমায়িত ও শুটকি পাওয়া যায়।
ডানচৌকা সারবটি মাছটি মাংসাশী ও তলদেশের খাবার খায়। অধিকাংশ সময় ছােট ছােট মাছ, তলদেশের অমেরুদণ্ডী প্রাণী খায়।বিশেষ করে ক্রাস্টেশিয়ান, মােলাস্ক এবং অন্যান্য উপাদান খাদ্য হিসেবে গ্রহণ করে। উপকূলীয়। জলাশয়ের বালি বা কাদাযুক্ত স্থানে বাস করে। আবার ঈষৎ লােনাপানি এবং স্বাদুপানিতেও এদের পাওয়া যায় । নিশাচর স্বভাবের হওয়ায় বেশিরভাগ সময় বালি-কাদায় লুকিয়ে থাকে।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
পানপাতা সরবতি

পানপাতা সরবতি (বৈজ্ঞানিক নাম: "Brachirus pan") (ইংরেজি: Pan sole) হচ্ছে Soleidae পরিবারের "Brachirus" গণের একটি স্বাদুপানির মাছ।
এই মাছের দেহের উভয় পার্শে শক্তিশালী টিনয়েড আঁইশ থাকে। দেহের রং হালকা লাল বা ধূসর বর্ণের।
ভারতের পূর্ব উপকূল, বাংলাদেশ, চীন, হংকং, ভারত, মায়ানমার, থাইল্যান্ড অঞ্চলে পাওয়া যায়।
এই মাছ নদীর মােহনা এবং জোয়ার-ভাটার সময় নদীতে 'বটম ট্রল', 'বিচ সীন' এবং 'ব্যাগ নেট' ইত্যাদি দিয়ে অল্প পরিমাণে ধরা হয়। কিছু কিছু লােক এই মাছ খাদ্য হিসাবে খেয়ে থাকে। তবে এই মাছের বাজার চাহিদা কম।
পানপাতা সরবতি মাছ মােহনা এবং জোয়ার-ভাটার নদীতে পাওয়া যায়। এরা নিশাচর মাছ। প্রায়ই সময় কাদা বা বালুময় তলদেশে চোখ ও ফুলকা বাইরে রেখে লুকিতে থাকে। মূলত তলদেশের অমেরুদন্ডী প্রাণী, বিশেষ করে ছােট ছােট ক্রাস্টেশিয়ান খাবার হিসাবে গ্রহণ করে। অল্প লােনাপানি ও স্বাদু পানি উভয় পানিতেই পাওয়া যায় বলে গবেষণায় উল্লেখ আছে।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
ঝুলন পূর্ণিমা

ঝুলন যাত্রা বা ঝুলন পূর্ণিমা হল হিন্দুদের গুরুত্বপূর্ণ উৎসবের মধ্যে একটি। অমাবস্যায় পরের একাদশী থেকে আরম্ভ করে শ্রাবনী পূর্ণিমা পর্যন্ত চলে উৎসবের সমারোহ। এটি দোল পূর্ণিমার পরবর্তী বৈষ্ণবদের বড়ো উৎসব।
দোলনা সাজানো, ভক্তিমূলক গান, নাচ, সব মিলিয়ে রাধাকৃষ্ণের প্রেমলীলার এটি একটি বিশেষ উৎসব। ভারতের এই উৎসবে দেশ-বিদেশ থেকে বহু দর্শনার্থীদের আগমন ঘটে। নবদ্বীপে ঝুলন উৎসব একটি বিশেষ আকর্ষণ। বৃন্দাবন, মথুরা আর ইসকন মন্দিরে মহা সমারোহে পালিত হয় এই ঝুলন। এই উৎসব সাধারণত শ্রাবণ মাসেই হয়ে থাকে।
শৈশবে গাছের শাখায় দোলনা বেঁধে ঝুলন দোলায় দোলার স্মৃতি অনেকেরই আছে। এখনও শিশুদের দেখা যায় এমন দোলখেতে। রাধা-কৃষ্ণের শৈশব-লীলার এমনি এক স্মৃতি 'ঝুলন'।
ঝুলনযাত্রা বা লীলা বর্ষার লীলা। ঝুলন পূর্ণিমাকে শ্রাবণী পূর্ণিমাও বলা হয়। বৃন্দাবনে রাধা-কৃষ্ণর শৈশব-স্মৃতি, বিশেষতঃ সখা-সখীদের সাথে দোলনায় দোলার প্রেমলীলাকে কেন্দ্র করে দ্বাপরযুগে এই ঝুলন উৎসবের সূচনা হয়েছিল। এর পর থেকে এখনো গৌড়ীয় বৈষ্ণবদের এটা প্রিয় অনুষ্ঠান।
বর্তমানে ভারতের সমস্ত স্থানের মধ্যে মথুরা , বৃন্দাবন এবং মায়াপুর ঝুলন যাত্রা উদযাপনের জন্য সবচেয়ে বিখ্যাত।
গাঙ্গেয় একঠোঁটা

গাঙ্গেয় একঠোঁটা (বৈজ্ঞানিক নাম: "Dermogenys brachynotopterus") (ইংরেজি: Gangetic halfbeak) হচ্ছে Hemiramphidae পরিবারের "Dermogenys" গণের একটি স্বাদুপানির মাছ।
গাঙ্গেয় একঠোঁটা মাছের দেহের উপরের অংশ বাদামী বা সবুজ বর্ণের হয়। পেট ফ্যাকাসে-হলুদ বা রুপালি-সাদা বর্ণের।
গাঙ্গেয় একঠোঁটা মাছ জলাশয়ের উপরিভাগে থাকে এবং মােহনায় বাস করে। এরা সরাসরি বাচ্চা প্রসব করে। খাবার হিসাবে পােকামাকড়ের লার্ভা খেয়ে জীবন ধারণ করে।
ভারত মহাসাগরে এ মাছ পাওয়া যায়। পূর্ব ভারত মহাসাগর, ভারতের পশ্চিমবঙ্গের হুগলি মোহনা দেখা যায়।
ব্যবসায়িক দিক থেকে এই প্রজাতির মাছ কম গুরুত্বপূর্ণ। এটিকে অ্যাকুরিয়ামে পালা যায়।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটির সম্পর্কে বাংলাদেশে তথ্যের অভাবের কথা উল্লেখ আছে। বাংলাদেশে এ মাছের উপর গবেষণা হয়নি।
সফাপুর ইউনিয়ন

সফাপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৮৫।
মহাদেবপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৮৩৯৮ একর বা ৩৪.০ বর্গকিলোমিটার। এর উত্তরে উত্তরগ্রাম ইউনিয়ন, পূর্বে উত্তরগ্রাম ইউনিয়ন ও নওগাঁ সদর উপজেলা এবং দক্ষিণ ও পশ্চিমে মান্দা উপজেলা।
সফাপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —১ সফাপুর ২. পাহাড়পুর ২. বৃন্দারামপুর ৩. গোপাল কৃষ্ণপুর. ৪.কচুকুড়ি ৫. বিনোদপুর ৬. লক্ষীরামপুর ৬. হাতিমন্ডলা ৭.কীর্তিপুর৮. কৃষ্ণ গোপাল পুর ৯. গোপালপুর
২০১১ সালের আদমশুমারি অনুযায়ী সফাপুর ইউনিয়নের মোট জনসংখ্যা ছিল ২৫৩০৬ জন, যারা ৬৮৯৬ টি পরিবারে বসবাস করে, যার মধ্যে পুরুষ হল ১২৬০১ জন এবং নারী হল ১২৭০৫ জন।
সফাপুর ইউনিয়নের গড় সাক্ষরতা হার ৪৭.৬%। তার মধ্যে নারী শিক্ষার হার ৪৩.০% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যে উল্লেখযোগ্য হলো গোপালপুর দ্বিমুখী উচ্চ বিদ্যালয়, জিগাতলা উচ্চ বিদ্যালয়, পাঠাকাটা উচ্চ বিদ্যালয়, গোপালপুর সরকারি প্রাথমিক বিদ্যালয়, পাহাড় পুর সরকারি প্রাথমিক বিদ্যালয়, জিগাতলা সরকারি প্রাথমিক বিদ্যালয়, পাটাকাটা সরকারি প্রাথমিক বিদ্যালয়, বিনোদ পুর সরকারি প্রাথমিক বিদ্যালয়, বিন্দা রামপুর সরকারি প্রাথমিক বিদ্যালয়, বিনোদ পুর দাখিল মাদ্রাসা ইত্যাদি।
সফাপুর ইউনিয়নের অর্থনীতি মূলত কৃষি নির্ভর।
রাইগাঁ ইউনিয়ন

রাইগাঁ ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৭৬।
রাইগাঁ ইউনিয়নের পূর্ব নাম যেভাবে হয়- নওগাঁ জেলার মহাদেবপুর উপজেলার সুপ্রাচীন ঐতিহ্যমণ্ডিত দুবলহাটী হিন্দু জমিদার মাতার নাম অনুসরন করে মাতা - জী হাট নামকরণ করা হয়। যা পরবর্তীতে মাতাজী হাট নামে পরিচিত। কানচকুড়ি নামক স্থানে হিন্দু সম্প্রদায়ের একটি দর্শনীয় স্থান রহিয়াছে। সেখানে একটি জলাশয় রহিয়াছে। জলাশয়ে প্রচুর কানচ মাছ রহিয়াছে বহু দূরদূরান্ত থেকে মনোবাসনা পূরণের জন্য মানত করতে বহু লোকজন সেখানে আসে এবং এখানে একজন আল্লাহর ওলীর মাজার (কবর) আছে, যা স্থানীয় ভাবে সাবুদ বাবার মাজার নামে খ্যাত। এখানে প্রতি বছর বাংলা পহেলা বৈশাখ মাসের প্রথম সপ্তাহের শুক্রবার দিন পবিত্র ওরশ মোবারক অনুষ্ঠিত হয় যা বহু বছর যাবৎ উদযাপিত হয়ে আসছে। অনেকের মনোবাসনা পূর্ন হয় বলে প্রচলিত আছে।
মহাদেবপুর উপজেলা সদর হতে উত্তর-পূর্ব দিকে অবস্থিত এ ইউনিয়নের মোট আয়তন ১০২৮৭ একর বা ৪১.৬৪ বর্গকিলোমিটার। এর উত্তরে পত্নীতলা উপজেলা, পূর্বে বদলগাছি উপজেলা, দক্ষিণে চেরাগপুর ও মহাদেবিপুর সদর ইউনিয়ন এবং পশ্চিমে এনায়েতপুর ইউনিয়ন।
রাইগাঁ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
গ্রামের সংখ্যাঃ- ৩৭ টি , মৌজাঃ ৩৮ টি
২০১১ সালের আদমশুমারি অনুযায়ী রাইগাঁ ইউনিয়নের মোট জনসংখ্যা ছিল ৩১৩২৯ জন, যারা ৭৮২৪ টি পরিবারে বসবাস করে, যার মধ্যে পুরুষ হল ১৫৮৯১ জন এবং নারী হল ১৫৪৩৮ জন।
গ্রামভিত্তিক লোকসংখ্যা (আদমশুমারি ২০১১ অনুযায়ী) হল — 
ক্র. নং.,গ্রামের নাম,লোকসংখ্যা যথাক্রমে ০১. রাইগাঁ - ২৮১৪ জন; ০২. দাউল - ৪১৪ জন; ০৩. আতুড়া - ১৪৪৬ জন; ০৪. ভবানীনগর - ৩৮২ জন; ০৫. বিড়মগ্রাম - ৯০৭ জন; ০৬. বেত বিড়মগ্রাম - ১০০ জন; ০৭. দোজাটিয়া - ১৬০ জন; ০৮. খলিশাকুড়ি - ৮২৬ জন; ০৯. মইজোড়া - ৪৯১ জন; ১০. কালনা - ৫৯৬ জন; ১১. কাটাবাড়ী - ৮২৯ জন; ১২. ছিলিমপুর - ৩৯২ জন; ১৩. নাউরাইল - ৭৬৩ জন; ১৪. শিয়ালী - ৮২৮ জন;১৫. আঠারজানি - ১০০ জন; ১৬. বেতবহুতী - ৬৫৯ জন; ১৭. নারায়নপুর - ৮১৬ জন; ১৮. কৃষ্ণপুর - ১৬৬৬ জন; ১৯.শহরাই - ২৩৭৯ জন; ২০. কুড়াইল - ১৬৭১ জন; ২১. আব্দুল্লাপুর - ২০১ জন; ২২. ঘোংড়া - ১০৪১ জন; ২৩. আলতাদিঘী - ৫৮৫ জন; ২৪. শালিজান - ১১৯২ জন; ২৫. বেলট - ১১৫০ জন; ২৬. হরিপুর - ১৩৭১ জন; ২৭. মহেষপুর - ৬৬৫ জন;
২৮. নৈখট্টি - ৭৩০ জন; ২৯. কুশুমশহর - ৪২২ জন; ৩০. কুড়ারীপারা - ৩৬৭ জন; ৩১. শেরপুর - ২০০ জন; ৩২. রঘুনাথপুর - ৫৯৮ জন; ৩৩. রহট্টা - ৮৯৮ জন; ৩৪.কুন্দনা - ১৯৯৩ জন; ৩৫. ফতেপুর - ৯৬৯ জন।
রাইগাঁ ইউনিয়নের গড় সাক্ষরতা হার ৪৬.৪%। তার মধ্যে নারী শিক্ষার হার ৪৪.৩% এবং পুরুষ শিক্ষার হার ৪৮.৮%। এখানকার গুরুত্বপূর্ণ শিক্ষা প্রতিষ্ঠানের সংখ্যাঃ- (ক) ১ টি ডিগ্রী কলেজ ও ১টি কারিগরী কলেজ (খ) উচ্চ বিদ্যালয় ০৩ টি (গ)নিম্ন মাঃ বিঃ ০১ টি (ঘ) সঃপ্রঃবিঃ ০৯ টি (ঙ) বেঃসঃপ্রাঃবিঃ ০৭ টি (চ) দাখিল মাদ্রাসা ০৩ টি।
রাইগাঁ ইউনিয়নের অর্থনীতি মূলত কৃষি নির্ভর।
★ যোগাযোগ ব্যবস্থাঃ- নওগাঁ হইতে ইউ,পি কার্যালয় ২৬ কিঃ মিঃ দূরত্ব (বাস যোগাযোগ) মহাদেবপুর হইতে ইউ,পি কার্যালয় ১৭ কিঃ মিঃ দূরত্ব (ভ্যান,রিক্সাএবং টেম্পু যোগাযোগের একমাত্র মাধ্যম)
★ হাট বাজারের সংখ্যাঃ- ০১ টি (মাতাজী হাট অতি প্রাচীন এবং ঐতিহ্যবাহী এখানে দূরদূরান্ত থেকে লোকজন ব্যবসা বাণিজ্য করতে আসেন। বুধবার ও শনিবার হাট বার।
কুশ্তি একঠোঁটা

কুশ্তি একঠোঁটা (বৈজ্ঞানিক নাম: "Dermogenys siamensis") (ইংরেজি: Wrestling halfbeak) হচ্ছে Hemiramphidae পরিবারের "Dermogenys" গণের একটি স্বাদুপানির মাছ।
স্ত্রীমাছ পুরুষ মাছের তুলনায় লম্বা হয়। এদের দেহ জলপাই বাদামী বা বাদামী-ধূসর বর্ণের হয়। দেহের পাশের অংশ মােটামুটি লাল ও পেট ফ্যাকাসে সাদার ন্যায়, ম্যান্ডিবলের শীর্ষ লাল।
এই মাছ এশিয়ার বাংলাদেশ ও ভারত পর্যন্ত বিস্তৃত।
কুশ্তি একঠোঁটা মাছ জলাশয়ের উপরের অংশে ভেসে বেড়ায়। মােহনায় বসবাস করে। এরা ডিমও পাড়ে, আবার সরাসরি বাচ্চাও প্রসব করে। মা-মাছ ডিমকে নিজের মুখের মধ্যে প্রায় এক মাস বহন করতে পারে এবং মুখেই তরুণ মাছের জন্ম হয়। অর্ধঠোটা এই মাছ পােকামাকড় এবং পানির উপরিভাগে ভেসে বেড়ানাে অন্যান্য খাবার খায়। এদেরকে স্বাদুপানি বা ঈষৎ লােনাপানির ছােট বড় নদী, খাল, ড্রেন, পুকুর এবং হ্রদের উপরিভাগ দিয়ে সাঁতরাতে দেখা যায়।
ব্যবসায়িক দিক থেকে এই প্রজাতির মাছ কম গুরুত্বপূর্ণ। এটিকে অ্যাকুরিয়ামে পালা যায়। কুশ্তি একঠোঁটার আকৃতিতে এতই ছােট যে, মানুষের খাদ্য হিসেবে গন্য হয় না। তবে এরা মশার লার্ভা খেয়ে মানুষের উপকারই করে থাকে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন প্রজাতির মাছ হিসাবে চিহ্নিত। বাংলাদেশে এই মাছের উপর গবেষণা হয়নি।
পাতি পটকা

পাতি পটকা (বৈজ্ঞানিক নাম: "Leiodon cutcutia") (ইংরেজি: Common Pufferfish) হচ্ছে Tetraodontidae পরিবারের "Leiodon" গণের একটি স্বাদুপানির মাছ।
এদের স্বাদু নোনা ও ঝরনার পানিতে পাওয়া যায়। এই প্রজাতিটি ১৫ সেন্টিমিটার দৈর্ঘ্য পর্যন্ত বৃদ্ধি পায়। পুচ্ছ পাখনা পিরামিড আকারের। দেহের উপরিভাগ সবুজ রঙের হয় এবং কালো বা বাদামী বর্ণের অসংখ্য ডিম্বাকার বা গোলাকার দাগযুক্ত।
এই মাছ এশিয়ার দেশ সমূহে পাওয়া যায়। বাংলাদেশ, ভারত, শ্রীলঙ্কা, মায়ানমার ও মালয় দ্বীপপুঞ্জে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। ১৯৫০ সালের দিকে এদেশের নদী, খাল ও বিলে প্রায় প্রচুর পরিমাণে এ মাছ পাওয়া যেত।
চলচ্চিত্রে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার

চলচ্চিত্রে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক গোল্ডেন গ্লোব পুরস্কারের একটি বিভাগ, যা বছরের সেরা চলচ্চিত্র পার্শ্ব অভিনেতার জন্য প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হচ্ছে। শুরু থেকেই এই বিভাগে নামে পরিবর্তন দেখা গেছে; ২০০৫ সাল থেকে দাপ্তরিকভাবে এই বিভাগকে "চলচ্চিত্রে পার্শ্ব চরিত্রে অভিনেতার শ্রেষ্ঠ অভিনয় পারদর্শিতা" নামে ডাকা হচ্ছে।
এই বিভাগে প্রথম পুরস্কার অর্জন করেন আকিম তামিরভ, তিনি "ফর হুম দ্য বেল টোলস" (১৯৪৩) চলচ্চিত্রে অভিনয়ের জন্য পুরস্কৃত হন। ছয় জন অভিনেতা দুইবার এই পুরস্কার অর্জন করেছেন, তারা হলেন রিচার্ড অ্যাটনবারা, এডমুন্ড গোয়েন, মার্টিন ল্যান্ডাউ, এডমন্ড ওব্রায়েন, ক্রিস্টফ ভালৎজ ও ব্র্যাড পিট। এই বিভাগে সাম্প্রতিক পুরস্কার বিজয়ী রবার্ট ডাউনি জুনিয়র "অপেনহাইমার" (২০২৩) চলচ্চিত্রে অভিনয়ের জন্য এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেতাদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
গাঙ্গেয় পটকা

গাঙ্গেয় পটকা (বৈজ্ঞানিক নাম: "Chelonodon patoca") (ইংরেজি: Gangetic Pufferfish) হচ্ছে Tetraodontidae পরিবারের "চেলোন্ডন" গণের একটি স্বাদুপানির মাছ।
দেহ চোঙাকৃতির, লেজ সরু, মাথা ও পৃষ্ঠদেশ প্রশস্ত, মুখছিদ্র কিছুটা উপরের দিকে অবস্থান করে। পৃষ্ঠ পাখনার গোড়া পর্যন্ত প্রসারিত এবং বক্ষ-পাখনার গোড়ার সমান উচ্চতা বিশিষ্ট । শ্রোণী পাখনা অনুপস্থিত। পৃষ্ঠ পাখনা দেহের বেশ পিছন থেকে শুরু হয়, কিছুটা পায়ুপাখনার উৎপত্তির সম্মুখভাগ হতে আরম্ভ হয়। পৃষ্ঠ পাখনার উৎপত্তিস্থল ও পুচ্ছ পাখনার গোড়ার মধ্যবর্তী দূরত্ব নাসারন্ধ থেকে পৃষ্ঠ পাখনার উৎপত্তির মধ্যবর্তী দূরত্বের অর্ধেক। পুচ্ছ পাখনা পিরামিডাকার দেহের উপরিভাগ কালো বা বাদামী বর্ণের এবং অসংখ্য ডিম্বাকার বা গোলাকার দাগযুক্ত।
সর্বভূক প্রজাতি মাছ এবং সমুদ্র হতে লোনাপানিতে অভিপ্ৰায়ন করে। এটি সাধারণত স্বাদুপানির মাছ নয়, বস্তুত মাঝে মাঝে ঈষৎ লোনাপানিতে যায় । সাধারণত নদীর মুখে, ম্যানগ্রোভ অঞ্চলের মোহনায় ঈষৎ লোনাপানিতে এবং মাঝে মাঝে স্বাদুপানির নদীতে দেখা যায়, কিন্তু সমুদ্র হতে কয়েক কিলোমিটার এর মধ্যে কখনও দেখা যায় না ।
এ মাছ গ্রীষ্মমণ্ডলীয় অঞ্চলে পাওয়া যায়। ইন্দো-পূর্ব প্রশান্ত মহাসাগর, বঙ্গোপসাগর এ সচরাচর পাওয়া যায়।
বাণিজ্যিকভাবে এর গুরুত্ব খুবই কম। এটি অখাদ্য হিসাবে বিবেচিত। উপকূলীয় এলাকায় এ মাছ খাবার কারণে মানুষের মৃত্যু হয়।
ঈষৎ লোনাপানিতে পাওয়া যায়। স্বাদু ও লোনা উভয় পানিতে এরা থাকতে পারে। বয়স বৃদ্ধির সাথে সাথে এদের খাদ্যাভ্যাসের পরিবর্তন হয়। এরা শান্ত প্রকৃতির মাছ।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
বাংলাদেশে এ মাছের সর্ব্বোচ্চ দৈর্ঘ্য ২১ সেমি পর্যন্ত পাওয়া গিয়েছে।
গৌর পূর্ণিমা

গৌর-পূর্ণিমা বৈষ্ণবদের একটি উৎসব, যা প্রধানত চৈতন্যদেবের (১৪৮৬ -১৫৩৪) জন্মদিন হিসাবে পালিত হয়। এটি সাধারণত মার্চ-এপ্রিল মাসের ফাল্গুনী পূর্ণিমার দিন হয়ে থাকে।
গৌর-পূর্ণিমার অর্থ '"গৌর বা সোনালী বর্ণের উজ্জ্বল চাঁদ"', যা চৈতন্যদেবের প্রতীক। তাঁর অনুগামীরা উপবাস থেকে চন্দ্রদয়ের মাধ্যমে এই উৎসব পালন করে থাকে।
নবদ্বীপে গৌড়ীয় বৈষ্ণবরা এই উৎসব পালন করেন।
জ্যাক মরনি

জন মরনি (; জন্ম: ২৪ জুলাই ১৯১৭ - মৃত্যু: ১ জুলাই ১৯৯৯) নিউ সাউথ ওয়েলসের ম্যাকসভিল এলাকায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৯ থেকে ১৯৫১ সময়কালে অস্ট্রেলিয়ার পক্ষে সাতটি টেস্টে অংশগ্রহণ করেছিলেন। ঘরোয়া প্রথম-শ্রেণীর ক্রিকেটে ১৯৪৫-৪৬ মৌসুম থেকে ১৯৫১-৫২ মৌসুম পর্যন্ত নিউ সাউথ ওয়েলসের প্রতিনিধিত্ব করেছেন।
জন মরনি অস্ট্রেলীয় ব্যাটসম্যানদের মধ্যে ধীরগতিতে রান সংগ্রহের কারণে পরিচিত হয়ে আছেন। ১৯৪৯-৫০ মৌসুমে দক্ষিণ আফ্রিকা সফরে যান ও প্রভূতঃ সফলতা পেয়েছিলেন। নিজস্ব প্রথম টেস্টে সেঞ্চুরির করার পর একই টেস্টের দ্বিতীয় ইনিংসে সেঞ্চুরি করার গৌরবগাঁথা রচনা করেন। ১৯৫০-৫১ মৌসুমের অ্যাশেজ সিরিজের প্রথম টেস্টে জোড়া শূন্য লাভ করেন। তাস্বত্ত্বেও চমৎকার ব্যাটিং উপযোগী উইকেটে অস্ট্রেলিয়া ২২৮ রান তুলতে সক্ষম হয় এবং দ্বিতীয় ইনিংসের বৃষ্টিবিঘ্নিত বিভিষীকাময় ৩২/৭ হবার পূর্বে শুরুতেই কোন রান না তুলেই তিন উইকেট হারিয়েছিল। জোড়া শূন্য ও প্রথম উইকেটে কোন রান তুলতে ব্যর্থ হবার পর মরনি দল থেকে বাদ পড়েন। তাস্বত্ত্বেও অস্ট্রেলিয়া ৭০ রানে জয় পায়। কেন আর্চার তার স্থলাভিষিক্ত হন। এরপর অবশ্য ওয়েস্ট ইন্ডিজের বিপক্ষে আর একটিমাত্র টেস্টে অংশ নিয়েছিলেন তিনি।
১ জুলাই, ১৯৯৯ তারিখে নিউ সাউথ ওয়েলসের অরেঞ্জ এলাকায় জ্যাক মরনি’র দেহাবসান ঘটে।
ভীমপুর ইউনিয়ন

ভীমপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.১৫।
সোনাপুর গ্রামের আদি নাম চণ্ডিপুর। সরস্বতীরপুর থেকে জহির মহির এবং কহিরের পিতা এসে এই গ্রামে বসবাসের প্রথম সূচনা করেন ১৮৬০ সালে। এরপর আস্তে আস্তে দূর দুরান্ত থেকে অন্য লোক এসে গ্রামে বসবাস শুরু করেন এবং গ্রামের আয়তন বাড়তে থাকে।
জহির মহির এবং কহিরের পিতা ইন্তেকাল করেন ১৯০০ সালের কিছু আগে বা পরে।
মহাদেবপুর উপজেলা সদর হতে দক্ষিণ-পূর্ব দিকে অবস্থিত এ ইউনিয়নের মোট আয়তন ৮২৭৫ একর বা ৩৩.৪৯ বর্গকিলোমিটার। এর উত্তরে চেরাগপুর ইউনিয়ন, পূর্বে নওগাঁ সদর উপজেলা, দক্ষিণেও নওগাঁ সদর উপজেলা, পশ্চিমে উত্তরগ্রাম ইউনিয়ন ও নওগাঁ সদর উপজেলা।
ভীমপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
২০১১ সালের আদমশুমারি অনুযায়ী ভীমপুর ইউনিয়নের মোট জনসংখ্যা ছিল ২৭৮৪৯ জন, যারা ৭১৪২ টি পরিবারে বসবাস করে, যার মধ্যে পুরুষ হল ১৪০৮২ জন এবং নারী হল ১৩৭৬৭ জন।
ভীমপুর ইউনিয়নের গড় সাক্ষরতা হার ৪৮.০%। তার মধ্যে নারী শিক্ষার হার ৪৩.৬% এবং পুরুষ শিক্ষার হার ৫২.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ভীমপুর ইউনিয়নের অর্থনীতি মূলত কৃষি নির্ভর।
বিজয়দূর্গ বন্দর

বিজয়দুর্গ বন্দর হল মহারাষ্ট্রের একটি ছোট সমুদ্র বন্দর।বন্দরটি ভারতের পশ্চিম উপকূলে সিন্ধুদূর্গ জেলায় অবস্থিত।এই বন্দরটি রত্নাগিরি শহরের বাতিঘর থেকে ১০ কিমি উত্তরে গড়ে উঠেছে বিজয়দূর্গ খাঁড়িতে।এই বন্দরের পোতাশ্রয়টি গভীর ও প্রাকৃতিক। বন্দরটিতে প্রতিদিন প্রায় ২০০ টন পণ্য ওঠা-নামা করে।এটি মাহারাষ্ট্রের একটি প্রথম সারির মাইনর পোর্ট বা ছোট বন্দর।
কোকিসারে রেলওয়ে স্টেশন থেকে প্রায় ৬০ কিলোমিটার আর এনএইচ-১৭ থেকে ৫ কিমি দূরে সিন্ধুদুর্গ জেলায় অবস্থিত এই বন্দর।বর্তমানে এই বন্দরের জেটি ৩ মিটার (৫১ মি m X ৬.৬ মিটার) গভীর।
বিজয়দুর্গ বন্দর হল মহারাষ্ট্রের ছোট বন্দর গুলির মধ্যে একটি গুরুপূর্ণ বন্দর।এই বন্দর মহারাষ্ট্র মেরিটাইম বোর্ড এর অন্তর্গত।বন্দরটি ভুনগুলা গ্রুপ বন্দর গুলির একটি।এই বন্দরের দায়িত্বে রয়েছেন একজন সহকারী আধিকারিক।
বন্দরটি ১৯৫৩ সাল থেকে গড়ে প্রতিবছর ২৫ হাজার টন পণ্য ও ২৫ হাজার যাত্রী পরিবহন করে চলেছে।
রাষ্ট্র পরিচালিত জওয়াহারলাল নেহেরু পোর্ট ট্রাস্ট (JNPT), মুম্বাই কাছাকাছি ভারতের ব্যস্ততম কন্টেনার (ধারক ) গেটওয়ে, অন্তত ১০ হাজার কোটি টাকা ব্যায়ে মহারাষ্ট্রের বিজয়দুর্গ বা দাহানুতে একটি স্যাটেলাইট বন্দর নির্মাণে পরিকল্পনা করছে। জওয়াহারলাল নেহেরু পোর্ট ট্রাস্ট (JNPT ) মহারাষ্ট্র সরকার প্রকল্পের যথাক্রমে ৭৫% এবং ২৫% অর্থ যোগাবে। উভয় বিজয়দুর্গ এবং দাহানু- এ সেখানে 20 মিটার প্রাকৃতিক পোতাশ্রয়ে বড় জাহাজ প্রবেশ ও নোঙর করতে পাড়বে। এই উপগ্রহ পোর্টের জন্য একটি সম্ভাব্যতা সমীক্ষা অভ্যন্তরীণভাবে সম্পন্ন হয়েছে। বর্তমানে মহারাষ্ট্রের শুধুমাত্র একটি বড় পোর্ট। জওয়াহারলাল নেহেরু পোর্ট ট্রাস্ট (JNPT), আসলে বৃহত শিল্প প্রবৃদ্ধি রাজ্যের পরিসেবা দিতে পারছেনা।
বারা দৈত্য ছেরবাতি

বারা দৈত্য ছেরবাতি (বৈজ্ঞানিক নাম: "Pseudorhombus oligodon") (ইংরেজি: Peacock flounder) হচ্ছে Paralichthyidae পরিবারের "Pseudorhombus" গণের একটি স্বাদুপানির মাছ।
দেহ ডিম্বাকার ও চ্যাপ্টা, মুখ নিরপেক্ষ, উপরের চোয়ালের দাঁত ছোট।
তলদেশেবাসী মাছ সমুদ্রের অভ্যন্তরেই এরা অভিপ্রায়ন করে। সমুদ্রের অগভীর, উপকূলীয় অঞ্চল, জোয়ার-ভাঁটায় প্লাবিত এলাকায় এরা বাস করে। এদের ডিম আঠালো নয় তাই পানির উপরে ভাসতে থাকে। বঙ্গোপসাগরে পাওয়া যায় ও জোয়ার-ভাঁটার নদীতে পাওয়া যায়।
আফ্রিকার পূর্ব-উপকূল থেকে অস্ট্রেলিয়া, প্রশান্ত মহাসাগরের গ্রীষ্মমণ্ডলীয় অঞ্চলে পাওয়া যায়।
বাংলাদেশ ও ভারতে এ মাছ মোহনা অঞ্চলের মৎস্য সম্পদের উল্লেখযোগ্য অবদান রাখে। মাঝে মাঝে অন্য মাছের সাথে ধরা পড়ে মিশ্র মাছ হিসেবে বাজারজাত করা হয়। এ মাছ টাটকা এবং শুটকি হিসাবে বিক্রি হয়। কিছু অঞ্চলে এ মাছ সুস্বাদু খাবার হিসাবে পরিচিত।
এ প্রজাতির মাছ তলদেশে শৈবাল ও গলিত এবং পচা খাবার খেয়ে জলজ পরিবেশ পরিষ্কার রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
বাংলাদেশে এ মাছের সর্ব্বোচ্চ দৈর্ঘ্য ১৭.৭ সেমি পর্যন্ত পাওয়া গিয়েছে।
বিমল সেন

বিমল সেন (১৯০৬ - ১০ সেপ্টেম্বর, ১৯৩৪) একজন বাঙালি সাহিত্যিক ও ব্রিটিশ বিরোধী স্বাধীনতা আন্দোলনকারী।
বিমল সেনের জন্ম হয় বাংলাদেশের বরিশাল জেলার ফয়েরায়। পিতার নাম যোগেশচন্দ্র সেন। অষ্টম শ্রেণীতে পড়ার সময় স্বদেশী আন্দোলনে যোগ দেন ও চরকা কাঁধে নিয়ে গ্রামে গ্রামে ঘুরতেন। দুই বছর এই জীবনযাপন করার পরেও মেধাবী বিমল ম্যাট্রিক পরীক্ষাতে উত্তীর্ণ হন ৫ টি বিষয়ে লেটার ও স্টার মার্কস সহ। ইংরেজ সরকারের স্কুলে ভর্তি না হয়ে দেশপ্রেমের চেতনায় উদ্বুদ্ধ বিমল কলকাতায় আসেন এবং যাদবপুর বেঙ্গল টেকনিকাল কলেজে (অধুনা যাদবপুর বিশ্ববিদ্যালয়) ভর্তি হন। অর্থাভাবে তার পড়াশোনায় ছেদ পড়ে। বেলগাছিয়ার পান্নালাল শীল বিদ্যামন্দিরে শিক্ষকতার কাজে যোগ দিয়েছিলেন।
শিক্ষকতার পাশাপাশি সাহিত্য সাধনায় মন দেন তিনি এবং লিবার্টি, বঙ্গবাণী, বেণু, বিচিত্রা, মডার্ণ রিভিউ পত্রিকায় তার রচনা নিয়মিত প্রকাশিত হয়। দেশাত্মবোধক বিভিন্ন ছোটগল্প লিখেছেন বিপ্লবী যুগান্তর দলের মুখপত্র '"স্বাধীনতা"' পত্রিকায়। তার লেখা দু'খানি বই রাজরোষে পড়েছিল। বিদেশী সাহিত্য অনুবাদে সিদ্ধহস্ত ছিলেন। মাক্সিম গোর্কির উপন্যাস মাদারে'র বাংলা অনুবাদ করেন তিনি প্রথম। তার রচিত গ্রন্থের মধ্যে "পারিজাত, শক্তির জয়, মরুযাত্রী, গল্পের ছলে, ছোটদের শিশিরকুমার" অন্যতম। অনুদিত গ্রন্থ "শোধবোধ" ও "খনির গোলাম"।
দেশাত্মবোধক ও জ্বালাময়ী রচনা লেখার কারণে পুলিশের নজর পড়েছিল তার ওপর। সরস্বতী লাইব্রেরি থেকে প্রকাশিত তার দুটি বই "ফুলঝুরি" ও "স্বাধীনতার জয়যাত্রা" রাজদ্রোহের অভিযোগে বাজেয়াপ্ত হয়। পলাতক জীবন যাপন করতে বাধ্য হন এই সাহিত্যিক। রংপুর স্টেশনে ধরা পড়লে তার ওপর পুলিশ অকথ্য অত্যাচার চালায়। মুক্তিলাভের পর বেড়াচাপা গ্রামে শিক্ষকতার কাজ করতে থাকেন।
বিমল সেন ১০ সেপ্টেম্বর, ১৯৩৪ সালে মাত্র ২৮ বছর বয়েসে অকালপ্রয়াত হন।
লম্বা স্কেলী কুকুর জীব

লম্বা স্কেলী কুকুর জীব (বৈজ্ঞানিক নাম: "Cynoglossus arel") (ইংরেজি: Largescale tonguesole) হচ্ছে Cynoglossidae পরিবারের "Cynoglossus" গণের একটি স্বাদুপানির মাছ।
দেহ লম্বা, সরু, দেখতে জিহ্বার ন্যায়, চাপা। তুণ্ড গোলাকার বা স্থূলভাবে সূঁচালো। উপরের চোখ নিচের চোখের চেয়ে সামনে থাকে। চষ্ণু অবস্থিত আঁকড়া খাটো যা চোখের সামনে এবং নিচের চোখের সম্মুখে নালাকার নাসারন্ধ্র অবস্থিত।
ঠোঁট ঝালরযুক্ত নয়। উলম্ব পাখনা আঁইশযুক্ত। দেহ বাদামী বর্ণের এবং অনিয়মিত কালচে ফোঁটযুক্ত বা ফোঁটাবিহীন।
তলদেশেবাসী মাছ, স্বাদু ও লোনা উভয় পানিতে এদের অভিপ্রায়ন ঘটে। তলদেশীয় চ্যাপ্টা মাছ। এই প্রজাতির মাছ তাদের সম্পূর্ণ দেহ মাটির নিচে বালি বা নরম কাদায় লুকিয়ে রেখে শিকারির হাত থেকে নিজেকে রক্ষা করে। তলদেশের অমেরুদণ্ডী প্রাণী ও ছোটমাছকে খাদ্য হিসাবে গ্রহণ করে। মহাদেশীয় তাক থেকে ১২৫ মিটার গভীরে বালু ও কাদায় এদের বাস। মোহনায় জোয়ার-ভাঁটার নদীতে এদের পাওয়া যায়।
ইন্দো-প্রশান্ত মহাসাগর, বঙ্গোপসাগর, পারস্য উপসাগর অঞ্চলে পাওয়া যায়। এছাড়া শ্রীলঙ্কা, ইন্দোনেশিয়া এর পূর্বদিক, চীনের দক্ষিণাংশে, তাইওয়ান, থাইল্যান্ড, ফিলিপাইন এবং জাপানের দক্ষিণাংশে পাওয়া যায়।
বাংলাদেশে এ মাছ অধিক হারে আহরিত হয় না এবং বাণিজ্যিকভাবে গুরুত্ব কম গুরুত্বপূর্ণ। তবে অন্যান্য দেশে এ মাছ সুস্বাদু খাবার হিসাবে খাওয়া হয়। বটম ট্রল এ এ মাছ ধরা হয়। বাজারে এ মাছ টাটকা, হিমায়িত এবং শুটকি হিসাবে বিক্রি হয়। জাপানে এ মাছ সুস্বাদু খাবার হিসাবে পরিচিত। বাংলাদেশে কিছু উপজাতি এ মাছ খেয়ে থাকে।
এ প্রজাতির মাছ তলদেশে শৈবাল ও গলিত এবং পচা খাবার খায়। এভাবে জলজ পরিবেশ পরিষ্কার রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এই প্রজাতি বিভিন্ন মাত্রায় লবণাক্ততা সহ্য করতে পারে। মোহনায়, স্বাদু ও ঈষৎ লোনা পানিতে এদের পাওয়া যায়। খাদ্য হিসেবে এ মাছ তেমন জনপ্রিয় নয়। অধিক সংখ্যায় ধরা পড়লে তা রপ্তানি করা হয়। এদের আইশ তুলনামূলকভাবে কম।
বাংলা কুকুর জিব

বাংলা কুকুর জীব (বৈজ্ঞানিক নাম: "Cynoglossus cynoglossus") (ইংরেজি: Bengal tongue sole) হচ্ছে Cynoglossidae পরিবারের "Cynoglossus" গণের একটি স্বাদুপানির মাছ।
দেহ লম্বা, সরু, পেছনের অংশ ক্রমান্বয়ে সরু। তুণ্ড স্থূল ভোঁতা। চোখ দুটি দেহের বাম পার্শ্বে থাকে। উপরের চোখ নিচের চোখের চেয়ে সামনে থাকে। নাসারন্ধ্র দুটি একটি সাধারণ অপরটি নালাকার। নাসারন্ধ্র চোখ দুটি মাঝখানে কিন্তু নালাকার নাসারন্ধ্র নিচের চোখের সম্মুখে অবস্থিত।
এরা মহাদেশীয় তাকের অভ্যন্তরে কাদা ও বালুময় তলদেশে থাকে। প্রায় নদী, মোহনায়, স্বাদু ও ঈষৎ লোনা পানিতে এদের অভিপ্রায়ন ঘটে। তলদেশীয় চ্যাপ্টা মাছ। এই প্রজাতির মাছ তাদের সম্পূর্ণ দেহ মাটির নিচে বালি বা নরম কাদায় লুকিয়ে রেখে শিকারির হাত থেকে নিজেকে রক্ষা করে। অধিকাংশ সময় তলদেশের অমেরুদণ্ডী প্রাণী ও ছোট মাছকে খাদ্য হিসাবে গ্রহণ করে।
ইন্দো-পশ্চিম প্রশান্ত মহাসাগর, বঙ্গোপসাগর, সিয়াম উপসাগর, আরব সাগর, মালয় দ্বীপপুঞ্জ, মালাক্কা প্রবাহ অঞ্চলে পাওয়া যায়। এছাড়া শ্রীলঙ্কা, ইন্দোনেশিয়া এর সাগর, চীনের দক্ষিণাংশে, পাকিস্তান, থাইল্যান্ড, ফিলিপাইন এবং মায়ানমার পশ্চিমাংশ পাওয়া যায়।
বাংলাদেশের বাজারে এ মাছ বাণিজ্যিকভাবে চাহিদা কম। মাঝে মাঝে মাছ ধরার সময় অন্যান্য মাছের সাথে এ মাছ ধরা পড়ে। মোহনাতে এ মাছ বটম ট্রল বা সীল নেট দিয়ে ধরা হয়।
এ প্রজাতির মাছ তলদেশে গলিত বা পচা খাবার খায়। এভাবে জলজ পরিবেশ পরিষ্কার রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
৩০ সেমি এর কম দৈর্ঘ্যের হয়। এ মাছ বাণিজ্যিকভাবে চাহিদা কম, কিন্তু কিছু কিছু প্রজাতি মাছ খাওয়ার জন্য ধরা হয়। বিশেষ করে জাপানে।
সুনন্দা শিকদার

সুনন্দা শিকদার (জন্ম ১৯৫১) একজন ভারতীয় বাঙ্গালী লেখিকা। ১৯৪৭ এ ভারত ভাগের পর পূর্ব পাকিস্তানের (অধুনা বাংলাদেশ) দিগপাইত গ্রামে ওনার জন্ম। ওনার জন্মের পর ১৯৫০এর দশকেই ওনার পরিবার কলকাতা চলে আসেন। 
২০০৮ সালে ওনার স্মৃতিকথা "'দয়াময়ীর কথা" প্রকাশিত হয় ও প্রবল জনপ্রিয়তা লাভ করে। বইটি আনন্দ পুরস্কারে সন্মানিত হয় এবং পেঙ্গুয়িন ইন্ডিয়া থেকে এর ইংরেজি অনুবাদ A Life Long Ago (আ লাইফ লং এগো) প্রকাশিত হয়।
লম্বা কুকুর জিব

লম্বা কুকুর জিব (বৈজ্ঞানিক নাম: "Cynoglossus lingua") (ইংরেজি: long tongue sole) হচ্ছে Cynoglossidae পরিবারের "Cynoglossus" গণের একটি স্বাদুপানির মাছ।
লম্বা কুকুর জিব মাছের দেহ লম্বা, সরু, দেখতে জিহ্বার ন্যায়, চাপা। পেছন ক্রমান্বয়ে সরু। তুণ্ড ভোঁতা; মুখের চিরের নিচে ঠোঁট ছড়িয়ে আছে। চোয়ালের অনেক সারি ভিলি আকৃতির দাঁত আছে। দেহের বাম পাশে লালচে-বাদামী, প্রায় অনিয়মিত বাদামী-কালচে দাগ দেখা যায়। আবার কানকোতে একটি বড় বাদামী কালো ফোঁটা থাকে।
তলদেশেবাসী মাছ, স্বাদু ও লোনা উভয় পানিতে এরা অভিপ্রায়ন করে। এদের সমুদ্র ও ঈষৎ লোনাপানিতে পাওয়া যায়। মোহনায় জোয়ার-ভাঁটার সময় পাওয়া যায়। মহাদেশীয় তাকের অভ্যন্তরে কাদা ও বালুময় তলদেশে এবং অগভীর জলাশয়ের কাদাযুক্ত তলায় থাকে। তলদেশের অমেরুদণ্ডী প্রাণী খাদ্য হিসাবে গ্রহণ করে।
ভারতের পূর্ব উপকূল, পূর্ব ভারতীয় দ্বীপপুঞ্জ থেকে ফিলিপাইন, মালয়েশিয়া, থাইল্যান্ড ও বাংলাদেশের উপকূল ও মোহনা অঞ্চলে পাওয়া যায়।
বাংলাদেশের বাজারে এ মাছ বাণিজ্যিকভাবে চাহিদা কম। বটম ট্রল দিয়ে মাছ ধরার সময় অন্যান্য মাছের সাথে এ মাছ ধরা পড়ে। মুলত বাংলাদেশের দক্ষিণাঞ্চলের মানুষ এই মাছ খায়। বাজারে এ মাছ টাটকা, হিমায়িত এবং শুটকি বা লবণ দেয়া অবস্থায় বিক্রি হয়।
এরা তলদেশে গলিত বা পচা খাবার এবং কীটপতঙ্গ খায়। এভাবে জলজ পরিবেশ ঠিক রাখে।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এ মাছ বিভিন্ন মাত্রায় লবণাক্ততা সহ্য করতে পারে। তাই এদের সমুদ্র ও ঈষৎ লোনাপানিতে পাওয়া যায়।
আঙুলঠোঁটি কুকুর জিব

আঙুলঠোঁটি কুকুর জীব হচ্ছে Cynoglossidae পরিবারের অন্তর্গত "প্যারাপ্ল্যাগুসিয়া" গণের একটি স্বাদুপানির মাছ। এর বৈজ্ঞানিক নাম: "প্যারাপ্ল্যাগুসিয়া বিলিনিয়েটা" ("Paraplagusia bilineata")।
আঙুলঠোঁটি কুকুর জিব আকৃতিতে জিহ্বার ন্যায়। তুণ্ড গোলাকার। দেহের যে পাশে চোখ আছে সে পাশে উপরের ঠোঁটে উপর একটি নালাকার নাসারন্ধ্র থাকে। কিন্তু অপর দু'পাশে দুটি নাসারন্ধ্র থাকে। চোখের পাশে বাদামি, কিন্তু অপর পাশে হলুদ বর্ণের। এ মাছ ২৪ সেমি পর্যন্ত লম্বা হয়।
এরা সাগরের পানিতে মহাদেশীয় তাকের অভ্যন্তরে কাদা ও বালুময় তলদেশে থাকে। বেশিরভাগ ক্ষেত্রে তলদেশের অমেরুদণ্ডী প্রাণী খাদ্য হিসাবে গ্রহণ করে। উপকূলীয় অঞ্চলে পাওয়া যায়। মোহনায় জোয়ার-ভাঁটার সময় পাওয়া যায়।
এই মাছ বাংলাদেশ, ভারত, জাপান, চীন, ফিলিপাইন, নিউগিনি, অস্ট্রেলিয়া, আফ্রিকা দেশে পাওয়া যায়। এছাড়া ভারত ও প্রশান্ত মহাসাগরে পাওয়া যায়। বঙ্গোপসাগরে এ মাছ সচারচর পাওয়া যায়। বাংলাদেশের নদী মোহনা অঞ্চলে এবং জোয়ার-ভাঁটার নদীতে ব্যাপকভাবে পাওয়া যায়। তবে সর্বত্রই প্রচুর পাওয়া যায় না।
বাংলাদেশে এ মাছ বাণিজ্যিকভাবে কম গুরুত্বপূর্ণ। তবে চীন, সিঙ্গাপুর ও অস্ট্রেলিয়ায় এ মাছ সুস্বাদু খাবার হিসাবে খাওয়া হয়। বটম ট্রল এ এ মাছ ধরা হয়। বাজারে এ মাছ টাটকা, হিমায়িত এবং শুটকি হিসাবে বিক্রি হয়।
এই মাছ মহাদেশীয় মহীসোপান কাদা ও বালুময় তলায় বাস করে। সেখান থেকে গলিত বা পচা খাবার এবং কীটপতঙ্গ খায়। এরা শান্তিপ্রিয় মাছ হিসেবে পরিচিত।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
বঙ্গোপসাগর থেকে সংগ্রহীত এ মাছের ডিপ্লয়েড ক্রোমোজোম সংখ্যা ৩৮ পাওয়া গিয়েছে।
চীনা ভাপা ডিম

চাইনিজ ভাপা ডিম অথবা পানি ডিম চীনের এক বিশেষ প্রকার ঐতিহ্যবাহী খাবার। ডিমকে ফেটিয়ে একে সিদ্ধ করা হয়। কখনও কখনও একে ডিমের কাস্টার্ড হিসেবে মেনুতে উল্লেখ করা হয়। ঠাণ্ডা অবস্থায় খাওয়া হলে এতে চিনি ছাড়াই জেলাটিনের স্বাদ এবং ঘনত্ব পাওয়া যায়।
প্রথমে ডিম ফেটিয়ে এতে পানি যোগ করা হয় যাতে এর কোমলতা বাড়ে। পানি ও ডিমের সর্বোত্তম অনুপাত হল ১.৫ঃ১। সরিষার তেল, সয়া সস অথবা মুরগি সিদ্ধ পানি দেওয়া হয় স্বাদে বিভিন্নতা আনার জন্য।
অন্যান্য কঠিন উপাদানও (যেমন- মাশরুম, কাঁকড়ার মাংস অথবা ঝিনুক ) মিশ্রণে যোগ করা হয়। এরপর মিশ্রণটি একটি পাত্রে ঢালা হয় এবং তা ভাপে রান্না করা হয়। ডিম শক্ত না হওয়া পর্যন্ত ভাপ দেওয়া হয়, যাতে মিশ্রণটিতে একটি নরম এবং কোমল ভাব আসে। ভাপে রান্না করার সময় এটি ঢেকে রাখা হয়। ঢাকা না দিলে ডিমের উপর পানি বিন্দু জমে থাকে। 
চারটি ডিম ব্যবহৃত হলে রান্নার সময় আনুমানিক ১০ মিনিট (পানি দিয়ে) অথবা ৭ মিনিট (মুরগি সিদ্ধ পানি দিয়ে)। এই সময় আগে থেকে ফুটিয়ে রাখা পানির ক্ষেত্রে।
একই রান্না ওভেনে বা প্রেসার কুকারেও রান্না করা যায়। এই দুই পদ্ধতিতেই সময় কম লাগে। যদিও খাবার হুবহু মূল প্রণালীর মত নাও হতে পারে।
এই পদের কিছু বিভিন্নতা দেখা যায়। যেমন কেউ কেউ এতে স্ক্যালিওন, শতাব্দী ডিম বা শুকনো চিংড়ি দেয়। এগুলো মিশ্রণটি ভাপে বসানোর আগেই তার সাথে মেশানো হয়। এতে সয়া সসও দেওয়া যেতে পারে। এর স্বাদ নোনতা ধরনের (মিষ্টি কাস্টারডের এর বিপরীত)।
সারোয়াতলী ইউনিয়ন, বোয়ালখালী

সারোয়াতলী বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
সারোয়াতলী ইউনিয়নের আয়তন ২,৬৮৬ একর (১০.৮৭ বর্গ কিলেমিটার)।
২০১১ সালের আদমশুমারি অনুযায়ী সারোয়াতলী ইউনিয়নের মোট জনসংখ্যা ২১,৫১৭ জন। এর মধ্যে পুরুষ ১০,৫৭৭ জন এবং মহিলা ১০,৯৪০ জন। মোট পরিবার ৪,৩৪৪টি।
বোয়ালখালী উপজেলার দক্ষিণাংশে সারোয়াতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের পূর্বে আহলা করলডেঙ্গা ইউনিয়ন ও আমুচিয়া ইউনিয়ন, উত্তরে পোপাদিয়া ইউনিয়ন, পশ্চিমে বোয়ালখালী পৌরসভা ও শাকপুরা ইউনিয়ন এবং দক্ষিণে পটিয়া উপজেলার হাবিলাসদ্বীপ ইউনিয়ন ও ধলঘাট ইউনিয়ন অবস্থিত।
সারোয়াতলী ইউনিয়ন বোয়ালখালী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী সারোয়াতলী ইউনিয়নের সাক্ষরতার হার ৬৫.১%। এ ইউনিয়নে ২টি আলিম মাদ্রাসা, ২টি মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
সারোয়াতলী ইউনিয়নে যোগাযোগের প্রধান ২টি সড়ক হল কালুরঘাট-বেঙ্গুরা সড়ক ও গোমদণ্ডী-কানুনগোপাড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
সারোয়াতলী ইউনিয়নে ১৮টি মসজিদ ও ৪টি মন্দির রয়েছে।
সারোয়াতলী ইউনিয়নের উপর দিয়ে প্রবাহিত হয়েছে বোয়ালখালী খাল।
সারোয়াতলী ইউনিয়নের প্রধান হাট/বাজার হল বেঙ্গুরা বাজার।
সারোয়াতলী ইউনিয়নের উল্লেখযোগ্য ব্যক্তিগণের মধ্যে রয়েছে:
ভেলেন্সিনেসের একঠোঁটা

ভেলেন্সিনেসের একঠোঁটা (বৈজ্ঞানিক নাম: "Hyporhamphus limbatus") (ইংরেজি: Valenciennes halfbeak) হচ্ছে Hemiramphidae পরিবারের "Hyporhamphus" গণের একটি স্বাদুপানির মাছ।
দেহ লম্বা, সরু, সামান্য চাপা। নিচের ঠোঁট অনেকটা বর্ধিত। উভয় চোয়ালের অনেক সারি ভিলি আকৃতির দাঁত আছে। পুরুষের পায়ুপাখনা পরিবর্তিত। দেহের রং রূপালী বা হলুদাভ-সাদা বর্ণেরসহ উজ্জ্বল রূপালী বর্ণের পার্শ্বডোরা আছে যার পিছনের দিক অধিক প্রশস্ত। দেহের উপরের অংশ ক্ষুদ্র ক্ষুদ্র কালো দাগযুক্ত আঁইশ আছে। পুচ্ছ, পৃষ্ট পায়ুপাখনা কিনারা কালো।
এরা ডিম পাড়ে; পানির উপরিতলে বাস করে, আবার এদের অভিপ্রায়ন স্বাদুপানির অভ্যন্তরে ঘটে। এরা ঝাঁক বেধে উপরিতলে সাঁতার কাটে, আবার অধিকাংশ সময় বড় বড় নদীর স্রোতযুক্ত স্থানে যায়। নভেম্বর, আগস্ট এবং ফেব্রুয়ারি মাসে এরা ডিম দেয়। ৮ দিনের মধ্যে ডিম থেকে বাচ্চা ফুটে বের হয়। এ মাছ ভেসাল ও কোচাল জাল দিয়ে ধরা হয়।
এই মাছ বাংলাদেশ, ভারত, মায়ানমার, থাইল্যান্ড, পাকিস্তান, কম্বোডিয়া, চীন, হংকং, মালয়েশিয়া, শ্রীলঙ্কা, তাইওয়ান, ভিয়েতনাম অঞ্চলে পাওয়া যায়।
এ মাছ বাণিজ্যিকভাবে কম গুরুত্বপূর্ণ। বাজারে এ মাছ টাটকা এবং শুটকি হিসাবে বিক্রি হয়।
এরা প্রাণী প্লাঙ্কটন এবং জলজ পোকামাকড় খেয়ে স্বাদুপানির বাস্তুতন্ত্রে গুরুত্বপূর্ণ ভূমিকা রাখে।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
এ মাছ নদীতে প্রচুর পাওয়া যায়, বিশেষকরে দক্ষিণের জেলাগুলোতে। বাংলাদেশে ১৫.৩ সেমি দৈর্ঘ্যের এই মাছ পাওয়া গিয়েছে।
বাদামি-সবুজ একঠোঁটা

বাদামি-সবুজ একঠোঁটা (বৈজ্ঞানিক নাম: "Zenarchopterus ectuntio") হচ্ছে Hemiramphidae পরিবারের "Zenarchopterus" গণের একটি স্বাদুপানির মাছ।
দেহ সরু, সামান্য চাপা, উভয় প্রান্ত ক্রমান্বয়ে সরু। চোয়ালের দাঁত তীক্ষ্ণ আকৃতির। দেহে বড় বড় সাইক্লেডের আঁইশ দ্বারা আবৃত। দেহ হালকা সবুজাভ-বাদামী বর্ণের হয়ে থাকে। সরু অস্পষ্ট ডোরা আছে। এদের পাখনা স্বচ্ছ। পুরুষের পায়ুপাখনা পরিবর্তিত কিন্তু স্ত্রী মাছের পায়ুপাখনা অপরিবর্তিত। এমাছের দৈর্ঘ ২০ সেমি পর্যন্ত হয়ে থাকে। এদের পুরুষ ও স্ত্রী আলাদা। এদের নিষেক দেহের আভ্যন্তরে ঘটে। এরা অণ্ড-জরায়ুজ (Ovoviviparous) অর্থাৎ এদের ভ্রুণতাত্ত্বিক পরিস্ফুটন মা মাছের দেহাভ্যান্তরে ঘটে কিন্তু পুষ্টিগুণ মায়ের কাছ থেকে না পেয়ে ডিমের কুসুম থেকে পেয়ে থাকে।
ছোট আকৃতির মাছ হলেও এরা ডিম পাড়ে, বাচ্চা প্রসব করে। ডিম থেকে বাচ্চা ফুটে বের হওয়া পর্যন্ত এরা ডিমকে দেহের অভ্যন্তরে রাখে। ভাসমান সামুদ্রিক ঘাস, ছোট মাছ খায়।
এই মাছ বাংলাদেশ, ভারত, মায়ানমার, থাইল্যান্ড ও মালয় দ্বীপপুঞ্জে পাওয়া যায়। এরা তীরবর্তী স্থানে থাকে। মাঝে মাঝে নদী মোহনায় এরা ঝাঁক বেধে লাফালাফি করে। এভাবে পানিতে দ্রুত কম্পন তৈরি করে এবং অক্সিজেন নেয়।
এ মাছ বাণিজ্যিকভাবে কম গুরুত্বপূর্ণ তবে এদের নিয়মিত বাজারে পাওয়া যায়। বেড জাল এবং ভাসমান ট্রল দিয়ে এদের ধরা হয়। পানির ক্ষতিকর কীটপতঙ্গ নিয়ন্ত্রণে রাখতে এ মাছ ব্যবহার করা হয়।
এরা জলজ পোকামাকড় খেয়ে স্বাদুপানির বাস্তুতন্ত্রে গুরুত্বপূর্ণ ভূমিকা রাখে।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী বাংলাদেশে এই প্রজাতির উপাত্তের অভাব রয়েছে।
যেহেতু এরা পানির উপরিতলে সাঁতার কাটে এবং খাবার খোঁজে তাই এদের সহজে চিহ্নিত করা যায়।
যোগাযোগ সৌজন্যবিধি (কম্পিউটার)

টেলিযোগাযোগ ব্যবস্থায় একটি যোগাযোগ সৌজন্যবিধি () এমন কিছু নিয়মের সমষ্টিকে বোঝায়, যা কোন যোগাযোগ ব্যবস্থাতে অংশগ্রহণকারী দুই বা তার বেশি স্বত্তাকে তথ্য প্রেরণ ও প্রাপ্তিতে সহায়তা করে।
যোগাযোগ সৌজন্যবিধির ক্ষেত্রে ৫টি জিনিস সবচেয়ে বেশি জরুরি। এগুলি হল
১ প্রেরকঃ যোগাযোগ করার জন্য প্রেরক এবং প্রাপক খুবই গুরুত্বপূর্ণ । প্রেরক বলতে বোঝায় আমার নিজের অবস্থান । আমি যদি কারও সাথে যোগাযোগ করতে চাই, তাহলে আমি হব তার প্রেরক ।
২ প্রাপকঃ যোগাযোগ করার জন্য প্রাপক হল দ্বিতীয় গুরুত্বপূর্ণ । আমি যার সাথে যোগাযোগ করতে চাচ্ছি সে হল আমার প্রাপক । যোগাযোগ মূলত প্রেরক এবং প্রাপক এর মদ্ধেই হয়ে থাকে।
৩ সময়ঃ যোগাযোগ এর ক্ষেত্রে সময় একটি গুরুত্বপূর্ণ ভূমিকা পালন করে । ধরা যাক, আমি যুবরাজ, আমি আমার বন্ধুর সাথে যোগাযোগ করতে চাচ্ছি এবং তার কাছে একটি তথ্য পাঠাতে চাচ্ছি । আমার প্রেরক এবং প্রাপক সব ঠিক আছে । কিন্তু আমার তথ্যটি তার কাছে ১ বছর পর গিয়ে পৌছাল । তাহলে কি ঘটতে পারে । তার মানে বোঝানো হচ্ছে যোগাযোগ এর ক্ষেত্রে সময় অনেক মূল্যবান । আমি আমার প্রাপক এর কাছে যখন আমার বার্তা পাঠাতে চাচ্ছি সেটা ঠিক তখনি পৌছাতে হবে ।
৪ বিলিঃ বিলি বলতে বোঝায় কোনও কিছু নির্দিষ্ট ঠিকানা অনুযায়ী ডেলিভারি দেওয়া। ধরা যাক, আমার যোগাযোগ করার জন্য প্রেরক, প্রাপক এবং সময় সবই ঠিক আছে । কিন্তু যেটা আমার যে ঠিকানাতে যাওয়ার কথা ছিল সে ঠিকানা তে না গিয়ে অন্য কোনও ঠিকানায় চলে গিয়েছে । তাহলে আমার যোগাযোগ ঠিক মত হল না ।
৫ .নির্ভুলতা : যোগাযোগ এর ক্ষেত্রে সঠিকটা অনেক গুরুত্বপূর্ণ । ধরা যাক, উপরের সব কিছু আমার ঠিক আছে । কিন্তু মাঝে তৃতীয় পক্ষ থেকে কেও একজন আমার বার্তা কিছুটা বদলে দিল । তাহলেও আমার উদ্দেশ্য হাসিল হল না । তার মানে এটা বোঝানো হচ্ছে আমি আমার প্রাপককে যে বার্তা পাঠাতে চাচ্ছি তার কাছে ঠিক সেই বার্তাই পৌছাতে হবে ।
যোগাযোগ সৌজন্যবিধির ক্ষেত্রে এই ৫টি জিনিসই বেশি গুরুত্বপূর্ণ ।
জাঞ্চি-গুকসু

জাঞ্চি-গুকসু বা ভোজের নুডুলস একটি কোরিয়ান খাবার যার মূল উপাদান অ্যাঙ্কোভি মাছ এবং দাসিমা (কম্বু) এর ঝোলে ডোবানো গমের নুডুলস। অনেক সময় মাছের জায়গায় গরুর মাংসও ব্যবহার করা হয়। তিলের তেল, গাঞ্জাং, মরিচের গুঁড়া এবং স্ক্যালিওন এর বানানো একটি সস এর সাথে খাবারটি পরিবেশিত হয়। পাতলা করে কাটা জিদান (지단, ভাজা ডিম), জিম এবং জুকিনি এর উপর দিয়ে ছড়িয়ে দেওয়া হয় । 
শব্দটি এসেছে কোরিয়ান শব্দ "জানচি" থেকে (잔치, অর্থ ভোজ), কারণ কোরিয়াতে এই নুডুলসটি কোন বিশেষ অনুষ্ঠান যেমন- বিয়ের ভোজ, জন্মদিনের ভোজ, বা হোয়াঙ্গাপ (৬০ তম জন্মবার্ষিকী) তে খাওয়া হয়। কোরিয়ান ভাষায় গুকসু অর্থ নুডুলস, এবং এটি দীর্ঘতার প্রতীক জীবন এবং বিয়ের ক্ষেত্রে।
গোরিও কাল থেকে গুকসু এর উল্লেখ পাওয়া যায়। "ডোঙ্গুক ইসাঙ্গুক জিওঞ্জিপ" বইতে একটি কবিতার একটি পংক্তিতে গুকসু এর উল্লেখ পাওয়া যায়। আবার গোরিও ডোগইওং বইতে চাইনিজ সং রাজত্বকালের এক দূত লিখেছিলেন গুকসু শুধুমাত্র বিশেষ অনুষ্ঠানে খাওয়া হত কারণ গোরিও কালে গম ছিল খুবই দুষ্প্রাপ্য এবং দামী। নুডুলসের সবচেয়ে সাধারণ উপকরণ হল স্টার্চ।
যেহেতু নুডুলসটি মূলত বিয়েতে খাওয়া হয় তাই "তুমি কবে গুকসু খেতে চলেছ ?" বলতে বোঝায় "তুমি কবে বিয়ে করবে?" এবং কখনও কখনও বিয়ের দিনকে বলা হয় "গুকসু খাওয়ার দিন"।
শ্রেষ্ঠ অ্যানিমেটেড চলচ্চিত্র বিভাগে গোল্ডেন গ্লোব পুরস্কার

শ্রেষ্ঠ অ্যানিমেটেড চলচ্চিত্র বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা অ্যানিমেশন চলচ্চিত্রের জন্য প্রদান করা হয়। ২০০৭ সালের ৬৪তম গোল্ডেন গ্লোব পুরস্কার আয়োজন থেকে এই চলচ্চিত্র পুরস্কার প্রদান করা হয়ে আসছে। শুরুতে শ্রেষ্ঠ অ্যানিমেটেড চলচ্চিত্র বিভাগে তিনটি চলচ্চিত্রকে মনোনয়ন দেওয়া হত, যেখানে অন্যান্য বিভাগের জন্য পাঁচটি করে মনোনয়ন দেওয়া হয়। পিক্সারের "কারস" এই বিভাগের প্রথম পুরস্কার বিজয়ী চলচ্চিত্র।
কেরলের বন্দর

কেরলে ১টি প্রধান বন্দর, ৩টি মধ্যবর্তী বন্দর এবং ১৪টি ছোট বন্দর রয়েছে। এই রাজ্যে মোট ৫৯০ কিমি উপকূল রেখা রয়েছে।
কোচি বন্দর হলো কেরলের প্রধান সমুদ্র বন্দর। এটি ভারতের প্রধান বন্দরগুলির অন্যতম। বন্দরটি কোচি শহরে অবস্থিত। এই বন্দেরই গড়ে উঠেছে দেশের একমাত্র ইন্টারন্যাশনাল কন্টেনার ট্রান্সশিপমেন্ট টার্মিনাল। এই রাজ্যে ভারত সরকারের জাহাজ মন্ত্রক একটি প্রধান বন্দর গড়ার কথা বলেছে। বন্দরটি ভিঝিনজামে গড়া হবে। এটি রাজ্যের রাজধানী ত্রিরুচিলাপল্লির কাছেই।
বিশ্ব নিদ্রা দিবস

সুনিদ্রার প্রয়োজনীয়তা তুলে ধরতে ২০০৮ সাল থেকে World Association of Sleep Medicine বিশ্ব নিদ্রা দিবস পালন করার সিদ্ধান্ত নেয়। প্রতি বছর মার্চ মাসে মহাবিষুবের আগের শুক্রবার এ দিনটি পালন করা হয়। এ দিনটির মূল লক্ষ্য হচ্ছে সুস্থ্যতার জন্য সুনিদ্রার প্রয়োজনীয়তা এবং নিদ্রাহীনতা ও এর চিকিৎসা, নিবারণ, শিক্ষা জনসমক্ষে তুলে ধরা।
বিশ্ব নিদ্রা দিবসের মাধ্যমে প্রতি বছর World Sleep Society ঘুমের প্রয়োজনীয়তা এবং সমাজে এর প্রভাবের ব্যাপারে জনসচেনতা সৃষ্টি করে।
ঘুম মানুষের একটি অত্যাবশ্যকীয় শরীরতান্ত্রিক প্রক্রিয়া। পরিমিত ঘুম সুস্বাস্থ্য নিশ্চিত করে। হৃদ্‌রোগসহ নানা রোগের ঝুঁকিও কমায়। প্রতিদিন ছয় থেকে সাত ঘণ্টা ঘুমানো দরকার। নির্দিষ্ট এই ঘুম হলে প্রতিদিন সকালে আমরা সুস্থ অনুভূতি দিয়ে দিন শুরু করতে পারি। নয়তো অনিদ্রায় শরীরে বিভিন্ন শারীরিক সমস্যা দেখা দেয়।
নিদ্রাহীনতার ফলে স্বাস্থ্যহানীর হুমকিতে আছে বিশ্বের জনসংখ্যার ৪৫% মানুষ!
২০১৭ সালের ১৭ মার্চ বিশ্ব নিদ্রা দিবস টুইটারে জনপ্রিয়তা পায়৷ জনপ্রিয় ভারতীয় অভিনেতা অমিতাভ বচ্চন টুইট করেন যে "আগামীকাল ১৭ই মার্চ বিশ্ব নিদ্রা দিবস। এর মানে কি!?" 
বিশ্ব নিদ্রা দিবস সমালোচিত হওয়ার কারণ অনেকেই মনে করেন যে এই দিবসটি ঘুমকে কোনো পণ্যের সাথে তুলনা করে এবং প্রত্যেককেই গভীর ঘুমে নিমজ্জিত হওয়ার বিষয়টিকে উৎসাহিত করে। 
নিদ্রাহীনতার ফলে বিভিন্ন দেশের আর্থিক ক্ষতি অনুমান করা হয় যে যুক্তরাষ্ট্রে প্রতি বছর নিদ্রাহীনতার কারণে ৪০০ বিলিয়ন মার্কিন ডলার ক্ষতি হয়, জাপানে ক্ষতি হয় ১৩৮ বিলিয়ন মার্কিন ডলার, যুক্তরাজ্যে ৫০ বিলিয়ন ও কানাডায় ২১ বিলিয়ন মার্কিন ডলার৷ 
প্রতিবছর মার্চ মাসে মহাবিষুবের আগে শুক্রবার এ দিনটি পালন করা হয়। বিশ্ব নিদ্রা দিবস সর্বপ্রথম উদ্‌যাপন করা হয় ২০০৮ সালের ১৪ই মার্চ। ইন্টারনেট ও বিশ্বব্যাপী এই দিনে ঘুমবিষয়ক ও স্বাস্থ্যবিষয়ক আলোচনা, উপস্থাপনা ও প্রদর্শনীর ব্যবস্থা করা হয়।
বোয়ালখালী থানা

বোয়ালখালী থানা বাংলাদেশের চট্টগ্রাম জেলার অন্তর্গত বোয়ালখালী উপজেলার একটি থানা।
বোয়ালখালী উপজেলার ১টি পৌরসভা ও ৯ টি ইউনিয়নের প্রশাসনিক কার্যক্রম বোয়ালখালী থানার আওতাধীন।
এ কে এম ইসহাক

এ কে এম ইসহাক (জন্ম: অজানা - মৃত্যু: ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
এ কে এম ইসহাকের জন্ম যশোর জেলার বাঘারপাড়া উপজেলার ধল গ্রামে। চার ভাই ও তিন বোনের মধ্যে তিনি ছিলেন সবার ছোট। তার বাবার নাম মুজিবুর রহমান এবং মায়ের নাম মাহমুদা খাতুন। তার স্ত্রীর নাম লুৎফুন্নেছা ইসহাক। তাদের ছয় ছেলে। 
এ কে এম ইসহাক প্রকৌশলী হিসেবে ১৯৭১ সালে কর্মরত ছিলেন রাঙামাটি জেলার চন্দ্রঘোনায় কর্ণফুলী পেপার মিলে। ২৫ মার্চ রাতে পাকিস্তান সেনাবাহিনী ঢাকা ও চট্টগ্রামে হত্যাযজ্ঞ শুরু করলে দেশের প্রত্যন্ত এলাকা চন্দ্রঘোনায়ও সে খবর ২৬ মার্চ পৌঁছে যায়। ২৫ মার্চের আগেই সেখানে তার নেতৃত্বে গঠিত হয়েছিল সংগ্রাম কমিটি ও ছাত্র-যুবকদের নিয়ে স্বেচ্ছাসেবক বাহিনী। চন্দ্রঘোনার কর্ণফুলী পেপার মিল ও রেয়ন মিলের নিরাপত্তা বিভাগে ছিল দেড় শতাধিক থ্রি নট থ্রি রাইফেল ও বন্দুক। পরে এ কে এম ইসহাক এরপর সীমান্ত অতিক্রম করে চলে যান ভারতে। সাবরুম থেকে সাত কিলোমিটার দক্ষিণ-পশ্চিমে হরিণা নামক পাহাড়ি এলাকায় তারা ক্যাম্প স্থাপন করেন। পরে সেই ক্যাম্পই ১ নম্বর সেক্টরের হেডকোয়ার্টারে রূপ নেয়। সেখানে শুরু হয় দ্বিতীয় পর্যায়ের কার্যক্রম। জুলাই মাসে মুক্তিবাহিনীর সদর দপ্তর থেকে এ কে এম ইসহাককে ১ নম্বর সেক্টরের কোয়ার্টার মাস্টার হিসেবে নিযুক্ত করা হয়। এই দায়িত্ব পেয়ে তিনি মুক্তিবাহিনীর জন্য যোদ্ধা সংগ্রহ, তাদের প্রশিক্ষণ দেওয়া, থাকা-খাওয়ার ব্যবস্থা ইত্যাদি কাজ যথেষ্ট সীমাবদ্ধতার মধ্যেও নিপুণভাবে সম্পন্ন করেন।
এ কে এম ইসহাক ২৬ মার্চ বিভিন্ন অস্ত্র প্রশিক্ষিত স্বেচ্ছাসেবকদের মধ্যে বিতরণ করেন। তারপর ২৭ মার্চ কাপ্তাইয়ের মদনা ঘাটে অবস্থানরত মুক্তিযোদ্ধাদের দলনেতা মাহফুজুর রহমানের (বীর বিক্রম) সঙ্গে দেখা করে প্রতিরোধ যুদ্ধে যোগ দেন। ইসহাক তার স্বেচ্ছাসেবক দল নিয়ে অবস্থান নেন মদনা ঘাট-চট্টগ্রাম বিশ্ববিদ্যালয়ের মধ্যবর্তী স্থানে। এপ্রিল মাসে তিনি বেশ কয়েকটি যুদ্ধে প্রত্যক্ষভাবে অংশ নেন। ১৩ এপ্রিল কালুরঘাটের পতন হলে তিনি তার দল নিয়ে সমবেত হন খাগড়াছড়িতে। সেখানে আলোচনায় সিদ্ধান্ত হয়, মীর শওকত আলীর (বীর উত্তম) সার্বিক কমান্ডে মুক্তিযোদ্ধারা মহালছড়িতে অবস্থান নিয়ে রাঙামাটি-বরকল ও রাঙামাটি-চট্টগ্রাম সড়ক এলাকায় পাকিস্তান সেনাবাহিনীকে প্রতিরোধ করবেন। এ কে এম ইসহাকের ওপর দায়িত্ব পড়ে রাঙামাটি-চট্টগ্রাম সড়কে পাকিস্তানি সেনাদের প্রতিরোধ করার। তিনি তার দল নিয়ে রাঙামাটি-চট্টগ্রাম সড়কে বেশ কয়েকবার অ্যামবুশ করেন। এই অ্যামবুশে হতাহত হয় বেশ কয়েকজন পাকিস্তানি সেনা। ২৭ এপ্রিল মহালছড়িতে পাকিস্তান সেনাবাহিনীর কমান্ডো দল ও তাদের সহযোগী সশস্ত্র মিজোদের সঙ্গে মুক্তিযোদ্ধাদের সম্মুখ যুদ্ধ হয়। ভয়াবহ এই যুদ্ধে মুক্তিবাহিনীর আফতাবুল কাদের (বীর উত্তম)সহ কয়েকজন মুক্তিযোদ্ধা শহীদ হন। এ দিন যুদ্ধে এ কে এম ইসহাক ও তার দলের মুক্তিযোদ্ধারা বেশ নৈপুণ্য প্রদর্শন করেন। তারা পাকিস্তানি সেনাদের সহযোগী সশস্ত্র মিজোদের অনেককে হতাহত করতে সক্ষম হন। তা সত্ত্বেও তারা সেখানে টিকতে পারেননি। কারণ, পাকিস্তানি সেনা ও সশস্ত্র মিজো মিলে সংখ্যায় ছিল অনেক। পরে তারা অবস্থান নেন রামগড়ে। সেখানে ২ মে ভয়াবহ যুদ্ধ হয়। মুক্তিযোদ্ধারা প্রাণপণ চেষ্টা করেও রামগড় ধরে রাখতে ব্যর্থ হন। রামগড় পতনের মধ্য দিয়ে শেষ হয় এ কে এম ইসহাকের মুক্তিযুদ্ধের প্রথম পর্ব।
আন্দামান সবুজ পায়রা

আন্দামান সবুজ পায়রা ("Treron chloropterus") হল হরিয়াল গণের একটি পায়রার প্রজাতি। এদের ভারতের কেন্দ্রশাসিত অঞ্চল আন্দামান নিকোবর দ্বীপপুঞ্জে দেখতে পাওয়া যায়। ২০১৪ সালের জুলাই মাসে এটি আই.ইউ.সি.এন. লাল তালিকা ভুক্ত হয়।
আন্দামান সবুজ পায়রা সাধারণত একাএকা অথবা ছোটো ঝাঁক বেঁধে আকাশে উড়ে বেড়ায়। এরা খুব দ্রুত উড়তে পারে। এরা বিভিন্ন ধরনের ফল ও বীজ খেয়ে থাকে। এরা কিছুটা লম্বাটে বাসা তৈরি করে এবং সাধারণত দুটি সাদা ডিম পাড়ে।
বাংলাদেশের আদমশুমারি ও গৃহগণনা ২০১১

আদমশুমারি ও গৃহগণনা ২০১১ বাংলাদেশে অনুষ্ঠিত ৫ম আদমশুমারি, যা ১৫ মার্চ থেকে ১৯ মার্চ ২০১১ সালে ৫ দিন ব্যাপী অনুষ্ঠিত হয়। বাংলাদেশ পরিসংখ্যান ব্যুরো ১০ বছর পর পর আদমশুমারি পরিচালনা করে থাকে। ২০১১ আদমশুমারি তিন পর্যায়ে সম্পন্ন হয়েছে— এক. মূল গণনা, দুই. পোস্ট এনুমারেশন চেক তিন. সাধারণ গণনা: একটি নির্দিষ্ট এলাকা যাচাই। ১৬ জুলাই ২০১১ সালে আদমশুমারির প্রাথমিক প্রতিবেদন প্রকাশিত হয়। প্রতিবেদন অনুসারে বাংলাদেশের জনসংখ্যা ছিল ১৪,২৩,১৯,০০০ জন, জনসংখ্যা বৃদ্ধির হার ১৪.৪% এবং বার্ষিক জনসংখ্যা বৃদ্ধির হার ১.৩৪%। ১৫ বছরের ঊর্ধ্ব নারী-পুরুষের স্বাক্ষরতা হার ছিল ৫৩.০%।
যুগ্ম সচিব মোঃ শাহজাহান আলী মোল্লা ২০১১ আদমশুমারির মহাপরিচালক ছিলেন। পূর্বের মত এবারেও আদমশুমারির তথ্য ইংরেজিতে নথিভূক্ত করা হয়, যদিও তথ্য সংগ্রহের ভাষা ছিল বাংলা। ২০১১ সালে, বাংলাদেশ ও ভারত তাদের সীমান্ত এলাকায় প্রথম বারের মত যৌথভাবে আদমশুমারি পরিচালনা করে।
২০১১ আদমশুমারির প্রাথমিক ফল প্রকাশের প্রায় এক বছর পর ২০১২ সালের ১৬ জুলাই চূড়ান্ত ফলাফল প্রকাশিত হয়।
হলদে-পা হরিয়াল

হলদে-পা হরিয়াল ("Treron phoenicoptera") হল হরিয়াল প্রজাতির একটি পাখি যাদের সাধারণত ভারতীয় উপমহাদেশে দেখতে পাওয়া যায়। এটি ভারতের মহারাষ্ট্রের জাতীয় পাখির মর্যাদা পেয়েছে। প্রধানত মারাঠিরা এদের <nowiki>"হরিয়াল"</nowiki> বলে। এরা বিভিন্ন ফল জাতীয় খাদ্য ও বাদাম জাতীয় তৈলবীজ খায়। এরা ঝাঁকে ঝাঁকে উড়ে বেড়ায়। এদের গাছের ডালে বসে থাকতে দেখা যায়।
হলদে-পা হরিয়ালেরা সাধারণত ফল ও বীজ খায়। তাছাড়া বাদাম জাতীয় তৈলবীজও খেয়ে থাকে। এরা ঝাঁক বেঁধে আকাশে উড়ে বেড়ায়।
ঊর্মিলা

ঊর্মিলা হিন্দু মহাকাব্য "রামায়ণের" একটি চরিত্র। ঊর্মিলা ছিলো মিথিলার জনকপুরের রাজা জনক ও এবং তার স্ত্রী সুনয়নার একমাত্র কন্যা, এবং সীতার কনিষ্ঠ বোন। তিনি রামের কনিষ্ঠ ভাই লক্ষ্মণের স্ত্রী ছিলেন। তাদের দুই পুত্র ছিল- অঙ্গদ ও ধর্মকেতু। লক্ষ্মণ যখন রাম ও সীতার সঙ্গে নির্বাসনে যায়, ঊর্মিলা লক্ষ্মণের সঙ্গে যেতে প্রস্তুত ছিল, কিন্তু লক্ষ্মণ দ্বিধান্বিত মনে তাকে তার পিতা-মাতার যত্ন নেওয়ার জন্য অযোধ্যায় ফিরে যেতে বলে। ঊর্মিলা তার উর্মিলা নিদ্রা নামে অনন্য ত্যাগের জন্য উল্লেখযোগ্য।
রাজস্থানের ভরতপুর জেলায় লক্ষ্মণ ও উর্মিলাকে নিবেদিত একটি মন্দির রয়েছে। ১৮৭০ খ্রিস্টাব্দে ভরতপুরের তৎকালীন শাসক বলবন্ত সিংহ কর্তৃক মন্দিরটি নির্মিত হয় এবং ভরতপুর রাজ্যের রাজকীয় পরিবার কর্তৃক রাজপ্রাসাদ হিসেবে গণ্য করা হয়।
শ্রী রাম যখন লক্ষ্মণ ও দেবী সীতাকে নিয়ে বনগমন করেন তখন লক্ষ্মণের ব্রহ্মচর্যের কারণে ঊর্মিলাকে রেখে যান অযোধ্যার রাজভবনে। স্বামী বনে বাস করছেন বলে দেবী ঊর্মিলা ব্রহ্মচারিণী হয়ে ১৪ বছর খড়ের শয্যায় শুতেন আর ফলাহার করতেন। ঊর্মিলার তপস্যার ফলে লক্ষ্মণ পরবর্তীকালে রাবণপুত্র ইন্দ্রজিতকে বধ করতে সক্ষম হন।